הנס המלכותי של הממלכה המאוחדת

הנס המלכותי של הממלכה המאוחדת הוא הדגל המשמש את המלך צ'ארלס השלישי בתפקידו כריבון הממלכה המאוחדת. נס בעיצוב מעט שונה משמש את המלך בסקוטלנד. נסים שונים משמשים את המלך בשאר ממלכות חבר העמים הבריטי.

למרות שבכל העולם הדגל מכונה "נס" ("Standard") למעשה זוהי "כרזת אצולה" ("Banners of arms") כיוון שהדגל מציג את המגן של שלט האצולה המלכותי של הממלכה המאוחדת.

עיצובו של הנס באנגליה, בוויילס, בצפון אירלנד ומעבר לים
שמאל|ממוזער|230px|הנס המלכותי מונף מעל ארמון בקינגהאם
באנגליה, בווילס, בצפון אירלנד ובשאר הטריטוריות הבריטיות, הנס המלכותי נחלק לארבעה רביעים. הרביע הראשון והרביעי מייצגים את ממלכת אנגליה ומכילים שלושה אריות זהובים בתנוחת פסיעה ושמירה (Passant) על רקע אדום; הרביע השני מייצג את ממלכת סקוטלנד ומכיל אריה אדום זקוף (בתנוחת Rampant) על רקע זהוב; הרביע השלישי מייצג את ממלכת אירלנד ומורכב מהנבל האירי הזהוב על רקע כחול.

הנס המלכותי בצורתו המודרנית היה בשימוש כבר בתקופת מלכותה של המלכה ויקטוריה, למעט שינויים קלים ביותר, בעיקר בצורת הנבל האירי.
נסים מלכותיים קדומים שילבו בין שלטי האצולה של בית הנובר ושל צרפת על-מנת לייצג את עמדתו של המונרך כנסיך בוחר (ולאחר מכן כמלך) הנובר, ותביעתו לכס המלוכה הצרפתי.

הנס בסקוטלנד
ימין|ממוזער|200px|הנס המלכותי מונף מעל ארמון הולירוד

נס מלכותי בעיצוב מעט שונה נמצא בשימוש הריבון בסקוטלנד. בדגל זה האריה האדום של ממלכת סקוטלנד מופיע מחליף את מקומם של שלושת האריות של ממלכת אנגליה ברביע הראשון והרביעי, ואילו הם מופיעים במקומו ברביע השני. 

החברים האחרים של המשפחה המלכותית עושים גם הם שימוש בגרסה הסקוטית של הנס המלכותי, למעט דוכס רות'סיי שלו נס משלו. בעבר, גם לדוכס אדינבורו היה נס משלו.

הנס המלכותי של הממלכה המאוחדת בגרסתו לשימוש בסקוטלנד שונה מהגרסה ההיסטורית של הנס המלכותי של סקוטלנד, בה האריה האדום מצויר על כל הנס. מתוקף היותו כרזה של שלט האצולה המלכותי של סקוטלנד, נותר הנס המלכותי הסקוטי דגלו האישי של המונרך, והשימוש בו הוגבל על ידי חקיקה של הפרלמנט הסקוטי בשנת 1672. למרות זאת השימוש הנפוץ בו הוא כדגלה השני, הלא רשמי, של סקוטלנד.

כללי ההנפה
הנס יונף על הארמונות המלכותיים כאשר המלך שוהה בהם, על הרכב המלכותי (בנסיעות רשמיות) או על המטוס המלכותי (כאשר הוא על הקרקע). ניתן להניפו גם מעל בניין ציבורי או פרטי, במהלך ביקור מלכותי. הנס הונף גם על היאכטה המלכותית כאשר זו הייתה בשירות והמלכה נכחה על הסיפון. הכנסייה היחידה אשר רשאית להניף את הנס המלכותי, גם ללא נוכחותו של המלך, היא מנזר וסטמינסטר, כנסיות אחרות אינן מורשות להניף את הנס המלכותי.

הנס מונף על הארמונות המלכותיים רק כאשר הריבון נוכח בבניין. אם דגל הממלכה המאוחדת מונף על ארמון בקינגהאם או על טירת וינדזור במקומו של הנס המלכותי, זהו סימן לכך שהמלך אינו נמצא בבניין. כמו כן אם מעל ארמון הולירוד או מעל טירת בלמורל יתנוסס הנס המלכותי של מלך הסקוטים ולא הנס המלכותי של הממלכה המאוחדת, גם דבר זה מעיד כי המלך אינו נוכח בבניין.

כאשר המלך נוכח בדיוני הפרלמנט הבריטי בארמון וסטמינסטר, הנס המלכותי יונף מעל מגדל ויקטוריה.

בשונה מדגל הממלכה המאוחדת, הנס המלכותי לעולם לא יונף בחצי התורן, אפילו לא לאחר מותו של המונרך, כיוון שתמיד ישנו ריבון על כס המלוכה. כאשר התעורר ויכוח ציבורי על הנפתו של דגל בחצי התורן על ארמון בקינגהאם לאחר מותה של הנסיכה דיאנה, נסיכת ויילס, ב-1997, פשרה הושגה ודגל הממלכה המאוחדת הונף בחצי התורן (המלכה הייתה באותה השעה בסקוטלנד; קודם לכן, כאשר המלכה לא הייתה בארמון,  לא הונף עליו כל דגל, ומאז דגל הממלכה המאוחדת מונף על הארמון במקומו של הנס המלכותי, כאשר המלכה נעדרת ממנו). 

לעומת זאת, ניתן להניף את היוניון ג'ק בחצי התורן מעל ארמון בקינגהאם בימי אבל לאומיים (לדוגמה לאחר מותה של אליזבת, המלכה האם, פיגועי 11 בספטמבר וסדרת פיגועי הטרור בלונדון ב-7 ביולי 2005).

חברים אחרים במשפחת המלוכה
נסיך ויילס

ליורש העצר של הממלכה המאוחדת ישנם ארבעה נסים מלכותיים לשימוש בממלכה המאוחדת, האחד לשימוש באנגליה וצפון אירלנד, אחד לסקוטלנד, אחד לוויילס, ואחד לקורנוול.

דגללשימוש באזוריםתיאור 100px  אנגליה, צפון אירלנד ומחוץ לממלכה המאוחדת  הנס המלכותי של הממלכה המאוחדת בצירוף תגית לבנה עם שלושה קצוות. במרכז הדגל שלט האצולה של נסיכות ויילס מוכתר. 100px  ויילס  הדגל הוא כרזה של שלט האצולה של נסיכות ויילס. השלט מחולק לארבעה רבעים; הראשון והרביעי עם אריה אדום על רקע זהב והשני והשלישי עם אריה זהב על רקע אדום. מעל מוצב מגן ירוק עם כתר. 100px  סקוטלנד  הדגל מייצג את שני התארים של יורש העצר של ממלכת סקוטלנד: דוכס רות'סיי ולורד האיים. הדגל מחולק לארבעה רבעים; הראשון והרביעי עם פס משובץ בכחול ולבן במרכז שדה זהב; השני והשלישי סירה על רקע לבן. סמל יורש העצר של סקוטלנד במרכז הדגל (מגן זהב עם האריה האדום של סקוטלנד ופס שחור עם שלוש תגיות). 100px  קורנוול  15 מעגלים מוזהבים על רקע שחור.

נסיכים ונסיכות במשפחה המלכותית

דגלשימושתיאור 100px  הנסיך אנדרו - דוכס יורק  שלושה תגים, באמצעי שבהם מופיע עוגן כחול ושני הצדדים ריקים. 100px  הנסיך אדוארד, דוכס אדינבורו  שלושה תגים, באמצעי שבהם מופיעה שושנת טיודור 100px  הנסיכה אן - הנסיכה המלכותית  שלושה תגים, בראשון ובשלישי מופעים צלבים אדומים, ובמרכזי לב אדום. 100px   הנסיך ויליאם מוויילס  שלא כמו שאר נכדיה של המלכה, לנס הנסיך ויליאם שלושה תגים, האמצעי כולל צדפה אדומה (המייצגת את סמל האבירים של הנסיכה דיאנה) והשניים האחרים ריקים. 100px   הנסיך הנרי מוויילס  חמישה תגים, הראשון, האמצעי והחמישי מציגים צדפה אדומה ואילו השני והרביעי ריקים. 100px  הנסיכה ביאטריס   חמישה תגים, הראשון, האמצעי והחמישי מציגים דבורה ואילו השני והרביעי ריקים. 100px  הנסיך ריצ'רד - הדוכס מגלאוצ'סטר חמישה תגים, בראשון ובשלישי ובחמישי מופיעים צלבי ג'ורג' הקדוש, בשני וברביעי אריה אדום. 100px  הנסיך אדוארד, דוכס קנט  חמישה תגים, בראשון ובשלישי ובחמישי מופעים עוגנים כחולים, בשני וברביעי צלבי ג'ורג' הקדוש. 100px  הנסיך מייקל מקנט חמישה תגים, בראשון ובשלישי ובחמישי מופעים צלבי ג'ורג' הקדוש, בשני וברביעי עוגן כחול. 100px  הנסיכה אלכסנדרה חמישה תגים, בראשון ובשלישי ובחמישי מופעים לב אדום, בשני וברביעי עוגן כחול.

בני/בנות זוגם של המונרכים הבריטיים

דגלשם בן הזוגתיאור 100px|גבול   הנסיך פיליפ, הדוכס מאדינבורו בעלה של המלכה אליזבת השנייה (1952–2021)  נס המבוסס על שורשיו היווניים והדניים של הדוכס: הדגל מחולק לארבעה רביעים; הרביע הראשון מייצג את דנמרק ומכיל שלושה אריות כחולים צועדים ותשעה לבבות על רקע צהוב, השני את יוון המציג צלב לבן על רקע כחול, השלישי את שם משפחתו של הדוכס מאונטבאטן ומכיל חמישה ספים אנכיים לבנים ושחורים והרביעי את תוארו - דוכס אדינבורו, המציג טירה שחורה/אדומה אשר מופיעה גם בסמל העיר. 100px   המלכה אליזבת אשת המלך ג'ורג' השישי (1936-2002)  מגן האצולה המלכותי של הממלכה המאוחדת לצד מגן האבירים של אביה קלאוד בוואס-ליון, רוזן סטרת'מור וקינגהורן. 100px  המלכה מרי אשת המלך ג'ורג' החמישי (1910-1953)  מגן האצולה המלכותי של הממלכה המאוחדת שלצידו מגן האבירים של הנסיך פרנסיס, דוכס טק אביה של המלכה, ומגן האצולה של הנסיך אדולפוס, דוכס קיימבריג' (המבוסס על שלט האצולה של בית הנובר), סבה של המלכה מצד אמה. 100px  המלכה אלכסנדרה אשת המלך אדוארד השביעי (1901-1928)  מגן האבירים המלכותי של הממלכה המאוחדת לצידו של סמל האצולה של מלך דנמרק.

חברים אחרים במשפחת המלוכה הבריטית
שמאל|ממוזער|190px|הנס המלכותי, בשימוש בני משפחת המלוכה אשר לא הוענק להם נס מלכותי

בני משפחת המלוכה רשאים להשתמש בנס המלכותי של הממלכה המאוחדת בתוך מסגרת סמור (מסגרת לבנה עם סימונים שחורים המייצגים את פרוות הסמור). נס זה משמש בדרך כלל את נשותיהם של הנסיכים הבריטיים או בני משפחה אשר לא הוענק להם נס משל עצמם. בהלווייתה של הנסיכה דיאנה ובהלווייתה של הנסיכה אליס, דוכסית גלאוצ'סטר נפרש נס מלכותי זה על ארונותיהן.

נסים היסטוריים
דגלתאריךשימושתיאור 100px  1340–1198  הנס המלכותי של אנגליה, בו נעשה שימוש לראשונה על ידי המלך ריצ'רד הראשון.  הסמל מכיל שלושה אריות; שני אריות סימלו את שתי הנחלות האחרות של בית פלאנטג'נט בצרפת (אקויטניה ונורמנדיה), והאריה השלישי הוסף כדי לסמל את אנגליה. 100px  1406–1340  הנס המלכותי של אנגליה, בו נעשה שימוש לראשונה על ידי המלך אדוארד השלישי.  הסמל מחולק לארבעה וכולל שני רבעים בהם מוצג סמל אנגליה ושני רבעים בהם מוצג נס צרפת העתיק - אשר כוסה בפרח האירוס המייצג את טענת אנגליה לשליטה על צרפת. 100px  1603–1406  הנס המלכותי של אנגליה, בו נעשה שימוש לראשונה על ידי המלך הנרי הרביעי.  הסמל מחולק לארבעה וכולל שני רבעים בהם מוצג סמל אנגליה ושני רבעים בהם מוצג נס צרפת - פרח האירוס המייצג את טענת אנגליה לשליטה על צרפת. 100px  1707–1603  הנס המלכותי של בריטניה הגדולה, בו נעשה שימוש לראשונה על ידי המלך ג'יימס הראשון מבית סטיוארט.  הסמל מחולק לארבעה וכולל רבע ראשון ורביעי בו מוצג נס אנגליה כפי שהיה עד אז, רבע שני לממלכת סקוטלנד (שהייתה מאוחדת באוניה פרסונלית לממלכת אנגליה), ורבע שלישי לממלכת אירלנד (שהייתה חלק מהכתר האנגלי). 100px  1714–1707  הנס המלכותי של בריטניה הגדולה תחת בית סטיוארט, בו נעשה שימוש על ידי ג'ורג' הראשון.  הסמל מחולק לארבעה וכולל ברבע הראשון והרביעי את נס אנגליה ביחד עם נס סקוטלנד, רבע שני לממלכת צרפת, ורבע שלישי לממלכת אירלנד. 100px  1814–1714  הנס המלכותי של בריטניה הגדולה תחת בית הנובר, בו נעשה שימוש לראשונה על ידי המלכה אן, לאחר חוקי האיחוד של 1707.  הסמל מחולק לארבעה וכולל רבע ראשון בו מוצג נס אנגליה ביחד עם נס סקוטלנד, רבע שני לממלכת צרפת, רבע שלישי לממלכת אירלנד, ורבע רביעי לממלכת הנובר (שהייתה באוניה פרסונלית עם בריטניה הגדולה). 100px  1814–1837 הנס המלכותי של בית הנובר.  סמל האבירים של המלך ג'ורג' השלישי - ברביע הראשון והרביעי מוצגים שלושה אריות המייצגים את אנגליה, הרביע השני מייצג את סקוטלנד והשלישי את אירלנד. במרכז הסמל מגן האבירים של הנובר.

ראו גם

 סמל הממלכה המאוחדת
 דגל הממלכה המאוחדת
 הנס המלכותי של מלך הסקוטים
 דגל המלכה אליזבת השנייה

לקריאה נוספת
 Norman Davies, The Isles: A History (Palgrave Macmillan, 1999)
קישורים חיצוניים


קטגוריה:הממלכה המאוחדת: דגלים
הממלכה המאוחדת
הממלכה המאוחדת